als_Latn dik_Latn sag_Latn
Krerët e Bashkimit Europian miratuan buxhetin 7-vjeçar, me vlerë 960 miliardë Euro, që synon nxjerrjen e unionit nga kriza. Lajmërimi u bë nga presidenti i Komisionit Europian, Zhoze Manuel Barroso, në mbyllje të ditës së parë të samitit të Brukselit. Ky buxhet, i periudhës 2014-2020, parashikon shkurtime të shumta shpenzimesh. Gjithashtu, sipas planit, krijohet një fond me vlerë gjashtë miliardë Euro, për nxitjen e punësimit të të rinjve në hapësirën e BE-së. Marrëveshja u mirëprit edhe nga kancelarja gjermane, Angela Merkel. “Ky është një hap i rëndësishëm për të planifikuar shkurtimet tona dhe për të bërë përpjekje reale për rritjen ekonomike. Më shumë se gjithçka, është një vendim qendror për të vepruar kundër papunësisë, sidomos te të rinjtë.” Rreth një e katërta e të rinjve të moshës 18 deri në 25 vjeç, janë të papunë në Europë. Greqia dhe Spanja janë vendet më të goditura nga papunësia te të rinjtë, pasi gjysma e tyrë nuk kanë një punë.
als_Latn